rejauldu/bengali-wikipedia huggingface dataset:
কাদিয়ানি ফিৎনা আওর মিল্লাতে ইসলামিয়া কা মাওকিফ () পাকিস্তানি ইসলামি পণ্ডিত তাকি উসমানি ও সামিউল হকের যৌথভাবে রচিত একটি গ্রন্থ, যাতে কাদিয়ানী বা আহমদিয়াদের কাফের হওয়ার ব্যাপারে মুসলিমদের অবস্থান বিস্তারিতভাবে বর্ণনা করা হয়েছে। ১৯৭৪ সালের খতমে নবুয়ত আন্দোলনের সময় পাকিস্তানের জাতীয় পরিষদে কাদিয়ানীদের অমুসলিম সংখ্যালঘু হিসেবে ঘোষণা করার দাবি ওঠে। এই দাবির পক্ষে সংসদের ৩৮ জন সদস্য একটি প্রস্তাব পেশ করেন। জাতীয় পরিষদ এই ইস্যুতে বিচারিক ক্ষমতা দিয়ে একটি তদন্ত কমিটি গঠন করে। তদন্ত কমিটি উভয় পক্ষ থেকে যুক্তি প্রমাণ আহ্বান করে। এই উপলক্ষ্যে রেজুলেশন পেশকারী সদস্যরা এটাকে উপযুক্ত মনে করেন যে, মির্জা গোলাম আহমদ ও তার অনুসারীদের সম্পর্কে মুসলিম উম্মাহর অবস্থান এক। এটি জাতীয় পরিষদে একটি লিখিত বিবৃতি আকারে উপস্থাপন করা উচিত। এই বক্তব্য লেখার জন্য তাকি উসমানি ও সামিউল হককে বেছে নেওয়া হয়। তাকি উসমানি ধর্মীয় দৃষ্টিকোণ থেকে এবং সামিউল হক রাজনৈতিক দৃষ্টিকোণ থেকে কাদিয়ানীদের খণ্ডন করেন। কাদিয়ানীদের খন্ডন করে অনেক বই লেখা হয়েছে, কিন্তু যেহেতু এই বইটি জাতীয় পরিষদে মুসলমানদের অবস্থান ব্যাখ্যা করার জন্য লেখা হয়েছে, তাই এটি প্রাথমিক সূত্রের আলোকে সংক্ষিপ্ততা ও ব্যাপকতার সাথে সমস্যার সকল দিক ব্যাখ্যা করেছে। আহমদিয়াদের লাহোরি জামাত সম্পর্কে অনেকের মনে সন্দেহ আছে যে, তারা যেহেতু মির্জা গোলাম আহমদকে নবী হিসেবে মানতে অস্বীকার করে, তাহলে কীভাবে তারা ইসলামের বৃত্ত থেকে বাদ যাবে? তাই এ গ্রন্থে মির্জা গোলাম আহমদের অবস্থানকে তার কিতাবের আলোকে এমনভাবে ব্যাখ্যা করা হয়েছে যাতে কোনো প্রকার সন্দেহের অবকাশ থাকে না। মুফতি মাহমুদ জাতীয় পরিষদে এই বইটি পাঠ করেন। অবশেষে ১৯৭৪ সালের ৭ সেপ্টেম্বর জাতীয় পরিষদ সর্বসম্মতিক্রমে মির্জা কাদিয়ানির অনুসারীদের উভয় দলকেই অমুসলিম সংখ্যালঘু হিসেবে ঘোষণা করে। এই বইটি একটি ঐতিহাসিক দলিল। সংক্ষিপ্ততা এবং ব্যাপকতার সাথে আহমদিয়া মতবাদের বাস্তবতা বোঝার জন্য খুবই উপযোগী বিবেচিত হয়।   আরও দেখুন   তাকি উসমানির গ্রন্থপঞ্জি   তথ্যসূত্র   বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির বই বিষয়শ্রেণী:ইসলাম বিষয়ক বই বিষয়শ্রেণী:সুন্নি সাহিত্য বিষয়শ্রেণী:উর্দু ভাষার বই
২০১৫ সালের জানুয়ারি মাসের ২৯ তারিখে টাঙ্গাইল জেলার ঘাটাইল উপজেলায় শহীদ সালাহউদ্দিন সেনানিবাসে অবস্থিত "আর্মি মেডিকেল কোর সেন্টার অ্যান্ড স্কুল"-এ নারী সৈনিকদের ৮৭৯ জনের একটি ব্যাচ মৌলিক সামরিক প্রশিক্ষণ (রিক্রুট প্রশিক্ষণ) শেষ করেছিলো যেটা ছিলো এক বছর মেয়াদী; বাংলাদেশ সেনাবাহিনীতে নারী সৈনিক নিয়োগ ছিলো এটাই প্রথম। প্রথমবার শুধু মেডিকেল কোরে নারীদেরকে সৈনিক হিসেবে নেওয়া হলেও পরে নারীদেরকে সামরিক করণিক কোরে (আর্মি কোর অব ক্লার্ক, এসিসি), সিগনালস কোরে, ইএমই (ইলেক্ট্রিক্যাল অ্যান্ড মেকানিক্যাল ইঞ্জিনিয়ার্স) কোরে, ইঞ্জিনিয়ার্স কোরে, অর্ডন্যান্স কোরে এবং আর্মি সার্ভিস কোরে (এএসসি) সৈনিক হিসেবে নেওয়া হয়েছিলো।  ২০০০ সালে সর্বপ্রথম সেনা ক্যাডেট হিসেবে (৪৭তম দীর্ঘমেয়াদী প্রশিক্ষণ, বাংলাদেশ মিলিটারি একাডেমী) নারীরা যোগদান করেছিলেন যদিও বাংলাদেশ সেনাবাহিনীতে চিকিৎসক হিসেবে নারীরা আরও আগে থেকেই যোগ দিতে পারতেন; ২০১৮ সালে দেশের সর্বপ্রথম নারী মেজর জেনারেল হন সুসানে গীতি যিনি একজন চিকিৎসক ছিলেন এবং ১৯৮৬ সালে বাংলাদেশ সেনাবাহিনীতে যোগ দিয়েছিলেন।  ২০১৩ সালে বাংলাদেশ সেনাবাহিনীর ইতিহাসে সর্বপ্রথম একজন নারী কর্মকর্তা ছত্রীসেনার প্রশিক্ষণ সম্পন্ন করেছিলেন যার নাম ছিলো জান্নাতুল ফেরদৌস, তখন তার পদবী ছিলো ক্যাপ্টেন। ২০১৫ সালে সেনাবাহিনীতে প্রথমবারের মতো দুইজন নারী কর্মকর্তা (ইঞ্জিনিয়ার্স কোরের ক্যাপ্টেন নাজিয়া নুসরাত হোসেন এবং অর্ডন্যান্স কোরের ক্যাপ্টেন শাহরিনা বিনতে আনোয়ার) সেনাবাহিনীর বিমান চালনার প্রশিক্ষণ লাভ করেছিলেন। ২০১৯ সালে গোলন্দাজ রেজিমেন্টের তিনজন নারী কর্মকর্তা (সানজিদা হোসেন, সৈয়দা নাজিয়া রায়হান এবং ফারহানা আফরিন) এবং  ইঞ্জিনিয়ার্স কোরের একজন নারী কর্মকর্তা (সারাহ আমির) মেজর থেকে লেফটেন্যান্ট কর্নেল পদবীতে উন্নীত হয়েছিলেন, বাংলাদেশ সেনাবাহিনীর ইতিহাসে গোলন্দাজ এবং ইঞ্জিনিয়ার্সের নারীদের লেফটেন্যান্ট কর্নেল পদবীতে পদোন্নতি ছিলো এটাই প্রথম।  ২০২০ সালে বাংলাদেশ সেনাবাহিনীর চিকিৎসা প্রশাসনে প্রথম নারী ব্রিগেডিয়ার জেনারেল হয়েছিলেন নাজমা বেগম।  ২০২২ সালে পক্ষাঘাতগ্রস্ত একজন নারী ক্যাপ্টেন পদবী থেকে মেজর পদবীতে উন্নীত হয়েছিলেন যার নাম ছিলো কানিজ ফাতেমা।  ২০২৪ সালে সেনা কর্তৃপক্ষ নারী সেনা সদস্যদের হিজাব পরিধান করার অনুমতি দিয়েছিলো।  তথ্যসূত্র  বিষয়শ্রেণী:বাংলাদেশ সেনাবাহিনী
বিয়াম ল্যাবরেটরি স্কুল এন্ড কলেজ মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি ইংরেজি মিডিয়াম শিক্ষাপ্রতিষ্ঠান। এটি  রংপুর জেলা প্রশাসন নিয়ন্ত্রিত এবং  রংপুর নগরের  ধাপ, লালকুঠি, এলাকায় অবস্থিত।  ইতিহাস বিয়াম ফাউন্ডেশন ঢাকা থেকে রংপুরে তৎকালিন  শিক্ষা সচিব শহীদুল আলম রংপুর জেলা প্রশাসনের সহযোগিতায় ধাপ লালকুটিতে ১৪৪ শতক জমিতে ২০০৫ সালের ১৫ জানুয়ারি বিয়াম ল্যাবরেটরি স্কুল এন্ড কলেজ ইংরেজি মাধ্যম শুরু করে। এখানে প্লে শ্রেনি থেকে দ্বাদশ শ্রেনি পর্যন্ত পাঠদান করা হয়। নবম-দশম, একাদশ-দ্বাদশ শ্রেনিতে বিজ্ঞান, মানবিক ও ব্যবসা শিক্ষা বিষয় আছে। প্রতিষ্ঠানটির একাডেমিক ফলাফল ভালো। প্রতিষ্ঠানের ইন নম্বর-১৩৮৪৫৬।  শিক্ষা কার্যক্রম এ বিদ্যালয়টিতে প্লে থেকে দ্বাদশ শ্রেনি পর্যন্ত সহশিক্ষা কার্যক্রম চালু আছে। প্রতি বছর ভর্তি পরীক্ষার মাধ্যমে ভর্তি করা হয়। এখানে রয়েছে বিএনসিসি, স্কাউট, রেডক্রিসেন্ট, বাধন, বিতর্ক ক্লাব। বিদ্যালয়ে ৩০ জন শিক্ষক, ৭১৮ জন ছাত্র-ছাত্রী আছে। বিদ্যালয়টি কোয়ালিটি এডুকেশন ফাইন্ডেশনের সদস্য।  ক্যাম্পাস বিদ্যালয়টি্র শিক্ষা কার্যক্রম মূলত তিনটি ভবন-কমপ্লেক্সে বিভক্ত। ১টি ভবন ৩লা। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরি অফিস সেকশন, অধ্যক্ষের কার্যালয় এবং  ল্যাবরেটরি, কম্পিউটার ল্যাব, মসজিদ রয়েছে।  তথ্যসূত্র  বিষয়শ্রেণী:রংপুর জেলার বিদ্যালয়‎ বিষয়শ্রেণী:রংপুর জেলার মহাবিদ্যালয় বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:দিনাজপুর শিক্ষা বোর্ডের অন্তর্ভুক্ত বিদ্যালয় বিষয়শ্রেণী:দিনাজপুর শিক্ষা বোর্ডের অন্তর্ভুক্ত কলেজ
উলফ উইকিপিডিয়া হচ্ছে অনলাইন বিশ্বকোষ উইকিপিডিয়ার উলফ ভাষার সংস্করণ। ২০০৫ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।   ইতিহাস  ২০০৫ সালে বামবারা উইকিপিডিয়া এবং ফুলা উইকিপিডিয়ার সাথে উলফ উইকিপিডিয়ারর যাত্রা শুরু হয়। ক্যাসপার সরেন নামের এক ডাচম্যান যিনি গীকর্পসের সাথে কাজ করতেন,  তিনি এক ওপেন সোর্স কনফারেন্সে রিপোর্ট পেশ করেন যে ২০০৬ সাল পর্যন্ত উলফ উইকিপিডিয়ায় সেভাবে কাজ হয়নি।Lih, Andrew. The Wikipedia Revolution: How a Bunch of Nobodies Created the World's Greatest Encyclopedia. Hyperion, New York City. 2009. First Edition.  (alkaline paper). p. 158.   তথ্যসূত্র    বহিঃসংযোগ     উলফ উউইকিপিডিয়া (মোবাইল)  ইব্রাহিমা ফল (ইবউ) উলফ উইকিপিডিয়া নিয়ে সেনেগালীয় টিভিতে কথা বলছেন  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:আফ্রিকায় ইন্টারনেট বিষয়শ্রেণী:আফ্রিকান বিশ্বকোষ
কুঠামপল্লি ধুতি এবং সেট মুন্ডু হল কেরালার কুঠামপল্লি অঞ্চলের তাঁতিদের দ্বারা উৎপাদিত ধুতি এবং সেট মুন্ডু (মুন্ডুম নেরিয়াথুম নামেও পরিচিত)। এই পোশাক পণ্যটি ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে, ২০১৫ সালের ১৩ই নভেম্বর থেকে নিবন্ধিত হয়েছে। কুঠামপল্লি হ্যান্ডলুম ক্লাস্টার চ্যারিটেবল সোসাইটি কনসোর্টিয়ামের একটি আবেদন অনুযায়ী নিবন্ধকরণটি নথিবদ্ধ করা হয়েছিল।  বর্ণনা কেরালার ত্রিশূর জেলার কুঠামপল্লি গ্রাম, কেরালার ঐতিহ্যবাহী পোশাকের তাঁত বুননের জন্য সুপরিচিত। কুঠামপল্লি ধুতি ও সেট মুন্ডুর প্রচলন হয়েছিল ১৮ শতকে। এগুলি সূক্ষ্ম সুতি এবং খাঁটি জরি দিয়ে বোনা হয়। তবে জরির প্রচুর দামের কারণে এর পরিবর্তে বর্তমানে প্রায়শই নকল জরি ব্যবহৃত হয়। মূল কাপড়টি সাধারণত হালকা ঘিয়া রঙের হয়, বা বিশুদ্ধ কোরা হয়। ভৌগোলিক নির্দেশকের আওতায় আসা পণ্যগুলি হল যুগ্ম ধুতি (বা, যুগ্ম মুন্ডু বা যুগ্ম ভেস্তি বা কুঠামপল্লি ধুতি), সেট মুন্ডু (বা, মুন্ডুম নেরিয়াথুম) এবং নেরিয়াথু (বা, কাভানি)। অবস্থান কুঠামপল্লি হল কেরল রাজ্যের ত্রিশূর জেলার থালাপিলি তালুকের তিরুভিলওয়ামালা গ্রামপঞ্চায়েতের একটি গ্রাম।  ইতিহাস ঐতিহাসিকভাবে, কুঠামপল্লি অঞ্চল এই পোশাক পণ্যগুলির বুননের মূল কেন্দ্র ছিল। অষ্টাদশ শতাব্দীতে তৎকালীন কোচিন সাম্রাজ্যের শাসকরা কর্ণাটক থেকে তাঁতিদের নিয়ে এসেছিলেন। তাঁদের আসার পরে কুঠামপল্লি এই ঐতিহ্যের কেন্দ্রবিন্দুতে পরিণত হয়েছিল।  তাঁরা কুঠামপল্লির স্থায়ী বাসিন্দা হয়ে গিয়েছিলেন এবং কেবল রাজপরিবারের সদস্যদের জন্য পোশাকের সামগ্রী তৈরি করতেন।  আরো দেখুন  কুঠামপল্লি শাড়ি কুঠামপল্লি ধুতি /  মুন্ডু কুঠামপল্লি কেরালা সেত্তু মুন্ডু  তথ্যসূত্র  বিষয়শ্রেণী:কেরলের ভৌগোলিক নির্দেশক বিষয়শ্রেণী:ভারতীয় পোশাক বিষয়শ্রেণী:জেলা অনুযায়ী কেরলের সংস্কৃতি
পশ্চিম ভারত ক্রিকেট দল হল ভারতের একটি প্রাক্তন প্রথম-শ্রেণীর ক্রিকেট দল। এটি নভেম্বর ১৯৩৩ থেকে ফেব্রুয়ারি ১৯৪৬ পর্যন্ত, রঞ্জি ট্রফির পশ্চিম অঞ্চলে বারোটি মৌসুমে অংশগ্রহণ করেছিল। এটি গুজরাটের রাজকোট অঞ্চলের ভিত্তিতে গড়ে ওঠা দল ছিল, যা তখন সৌরাষ্ট্র রাজ্যের অংশ ছিল।CricketArchive – Western India first-class matches  ইংরেজ হার্বার্ট ব্যারিটের নেতৃত্বে পশ্চিম ভারত ১৯৪৩-৪৪ সালে রঞ্জি ট্রফি জিতেছিল।  তথ্যসূত্র  বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:পশ্চিম অঞ্চলের ক্রিকেট দল বিষয়শ্রেণী:ভারতের ঘরোয়া ক্রিকেট দল বিষয়শ্রেণী:১৯৩৩-এ ভারতে প্রতিষ্ঠিত বিষয়শ্রেণী:১৯৪৬-এ ভারতে বিলুপ্ত
ব্রজেন্দ্রকিশোর রায়চৌধুরী (১৭ এপ্রিল ১৮৭৪ - ৬ নভেম্বর ১৯৫৭) ছিলেন একজন দেশভক্ত দানবীর, ভারতীয় শাস্ত্রীয় সঙ্গীত শিল্পী, সাহিত্যিক ও সঙ্গীতানুরাগী।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫০৭,৫০৮  ভারতীয় জাতীয় আন্দোলনের জাতীয় শিক্ষার পৃষ্ঠপোষক ছিলেন।   জন্ম ও প্রারম্ভিক জীবন  ব্রজেন্দ্রকিশোরে জন্ম  ব্রিটিশ ভারতের অধুনা  বাংলাদেশের রাজশাহীর বালিহার গ্রামে। পিতা হরিপ্রসাদ ভাদুড়ী (ভট্টাচার্য)।  ময়মনসিংহের গৌরীপুরের জমিদার-পত্নী বিশ্বেশ্বরী দেবী তাকে দত্তক নেন এবং পরবর্তীতে তিনিই গৌরীপুরের জমিদার হন। দেশের সঙ্গীতজ্ঞদের পৃষ্ঠপোষক হিসাবে খ্যাতি ছিল তাঁর। শুধুমাত্র পৃষ্ঠপোষকতার ঐতিহ্যে নয়, তিনি নিজেও দিকপাল সঙ্গীতজ্ঞদের নিয়ে নিয়মিত সঙ্গীতশাস্ত্র ও রাগ-রাগিনীর অনুশীশনও করতেন। তার গৌরীপুর হাউসের নানা অনুষ্ঠানে আসতেন প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খাঁ, ধ্রুপদী সঙ্গীত সম্রাট তানসেনের উত্তরাধিকারী সরস্বতী দেবী, ওস্তাদ মাসিদ খান, ওস্তাদ উজির খান, হাফিজ আলী খান, দবির খান প্রমুখেরা। বাংলার নেতৃস্থানীয় বিপ্লবীদের সঙ্গে ঘনিষ্ঠভাবে যুক্ত ছিলেন। গৌরীপুরে তার বাড়িতে নেতৃবৃন্দের আনাগোনা ছিল। বিপ্লবী সুরেশচন্দ্র চক্রবর্তী তার সংস্পর্শে এসে সঙ্গীতের চর্চা করে শেষে কলকাতা বেতারের সঙ্গীতানুষ্ঠানের পরিকল্পক হন। ক্রীড়াজগতেও তিনি ছিলেন একজন স্তম্ভ। হিন্দুস্তান ইন্সিয়োরেন্সের একজন হয়ে সমাজের বিশিষ্ট সদস্য নাট্যশিল্পীও ছিলেন। মৃদঙ্গাচার্য মুরারী গুপ্তের শিষ্য হিসাবে পাখোয়াজ বাদনে দক্ষ ছিলেন।   অবদান  ব্রজেন্দ্রকিশোর 'ন্যাশনাল কাউন্সিল অফ এডুকেশন'-এর (যা পরে যাদবপুর বিশ্ববিদ্যালয় নামে পরিচিত হয়) অন্যতম প্রধান পৃষ্ঠপোষক ছিলেন। জাতীয় শিক্ষা-পরিষদ গঠনে তিনি পাঁচ লক্ষ টাকা দান করেন। বারাণসী হিন্দু বিশ্ববিদ্যালয়ের তিনি লক্ষাধিক টাকা করেন। এছাড়াও, নানা সময়ে যুগান্তর দল, বঙ্গীয় ব্রাহ্মণসভা, বহু চিকিৎসালয়, বিদ্যালয় ও সংস্কৃত পণ্ডিতদের সাহায্যার্থে প্রচুর দান করেন। তার সর্বমোট দানের পরিমাণ ছিল ৩৫ লক্ষ টাকা।  মার্কসবাদ ও ভারতীয় আদর্শ উপর ইংরাজীতে রচনা করেন   এছাড়াও দেখুন    ডন (বেঙ্গলি এডুকেশনাল সোসাইটি)  জাতীয় শিক্ষা পরিষদ  যাদবপুর বিশ্ববিদ্যালয়   তথ্যসূত্র   বিষয়শ্রেণী:১৯৫৭-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:বাঙালি লেখক বিষয়শ্রেণী:ভারতীয় পুরুষ লেখক
অধ্যাপক আলহাজ্ব ডা.মোহাম্মদ আক্কাছ আলী সরকার হলেন একজন বাংলাদেশী চিকিৎসক, সাবেক সংসদ সদস্য ও রাজনীতিবিদ। রাজনৈতিক জীবনের শুরুলগ্নে তিনি জাতীয় পার্টির (এরশাদ) রাজনীতির সাথে জড়িত। তিনি কুড়িগ্রাম-৩ আসন থেকে নির্বাচিত ১০ম জাতীয় সংসদ সদস্য ছিলেন। তিনি রংপুরের প্রাইম মেডিকেল কলেজের প্রতিষ্ঠাতা ও নির্বাহী পরিচালক।   প্রাথমিক জীবন  আককাস আলী সরকার কুড়িগ্রাম জেলায় উলিপুর উপজেলার বুড়া-বুড়ি ইউনিয়ন এ জন্মগ্রহণ করেন। তার পিতার নাম মো: আব্দুস সামাদ সরকার ও মাতার নাম আনোয়ারা বেগম। তিনি চিকিৎসা বিজ্ঞানে ময়মনসিংহ মেডিকেল কলেজ থেকে এমবিবিএস ও যুক্তরাজ্যের রয়্যাল কলেজ থেকে এফআরসিএস ডিগ্রি অর্জন করেছেন।   কর্মজীবন  তিনি চিকিৎসা পেশা ও ব্যবসায় পেশায় নিয়োজিত। তিনি ২০০৮ সালে সনিকপ্রাইম গ্রুপ প্রতিষ্ঠিত করেন এবং প্রতিষ্ঠাতা চেয়ারম্যান ছিলেন। বর্তমানে তিনি গ্রুপের পরিচালক হিসাবে দ্বায়িত্ব পালন করছেন। একইসাথে তিনি প্রাইম স্পেশালাইজড হসপিটাল অ্যান্ড রিসার্স সেন্টার ও নুমা ফার্মাসিটিক্যালসের ব্যবস্থাপনা পরিচালক।   রাজনৈতিক জীবন  আককাছ আলী ২০১৮ সালের ২৫ জুলাই কুড়িগ্রাম-৩ উপনির্বাচনে প্রথম সংসদ সদস্য নির্বাচিত হন। তিনি লাঙ্গল প্রতীকে ৮২ হাজার ৫৯৮ ভোট পেয়ে তার প্রতিদ্বন্দ্বী আওয়ামী লীগ প্রার্থী এম এ মতিনকে পরাজিত করেন। তিনি ৩ আগস্ট ২০১৮ সালে সংসদ সদস্য হিসাবে শপথ গ্রহণ করেন। তিনি সরকারী হিসাব সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি জাতীয় পার্টির মনোনীত প্রার্থী হয়ে নির্বাচনে অংশগ্রহণ করে প্রথমে দলীয় প্রধান এরশাদের নির্দেশে নির্বাচন থেকে সরে দাড়ান। পরে তিনি ইসলামী আন্দোলন বাংলাদেশ-এ যোগদান করেন। এবং দলটির কেন্দ্রীয় উপদেষ্টা মনোনীত হন। কিন্তু ডামি নির্বাচন খ্যাত, ২৩ সালের দ্বাদশ জাতীয় সংসদ নির্বাচনে অংশ নেন তিনি। কিন্তু  নির্বাচনে ইসলামী আন্দোলন অংশ না নেয়ায় তিনি দলের বিরাগভাজন হন। তবে ডাঃ আক্কাস এ নির্বাচনে জিততে পারেন নি। ৩৪ হাজার ভোট নিয়ে দ্বিতীয় স্থান অর্জন করেন তিনি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:১৯৮৪-এ জন্ম
আফজাল হোসেন একজন বাংলাদেশী অভিনেতা, পরিচালক, চিত্রশিল্পী এবং বিজ্ঞাপন নির্মাতা। শিল্পকলার অভিনয় শাখায় তার অবদানের জন্য তিনি ২০২২ সালে বাংলাদেশ সরকার কর্তৃক প্রদত্ত একুশে পদক লাভ করেন।   প্রাথমিক জীবন  আফজাল হোসেন ১৯৫৪ সালের ১৯শে জুলাই তৎকালীন পূর্ববাংলার সাতক্ষীরার পারুলিয়াতে জন্মগ্রহণ করেন। তার বাবা আলি আশরাফ হোসেন ছিলেন একজন মেডিকেল অফিসার। তার ভাইয়ের নাম আলফাজ হোসেন এবং বোন রুমানা আফরোজ। তিনি ঢাকা বিশ্ববিদ্যালয়ের আর্ট কলেজে পড়েছিলেন।   কর্মজীবন  আফজাল হোসেন সত্তর দশকের মাঝামাঝি থিয়েটারে অভিনয়ের মাধ্যমে কর্মজীবন শুরু করেন। পরবর্তীতে তিনি বাংলাদেশ টেলিভিশনে তালিকাভুক্ত হন এবং বিটিভির প্রযোজনায় নাটকে অভিনয় করেন। এছাড়া তিনি বক্স-অফিস হিট করা "দুই জীবন", "নতুন বউ" এবং "পালাবি কোথায়" সিনেমায় অভিনয় করেছেন। ১৯৮৪ সাল থেকে তিনি বিজ্ঞাপন নির্মাণ করেন। বাংলাদেশের মডেলিং জগৎ কে প্রতিষ্ঠিত করার ব্যাপারে তার অবদান অনস্বীকার্য। ২০১১ সালের একুশে বইমেলায় প্রকাশিত হয় তার প্রথম কাব্যগ্রন্থ 'শুধু একটাই পা'। এছাড়া তিনি ছবিও আঁকেন। বর্তমানে তিনি নাট্য পরিচালক হিসেবেও কাজ করছেন।   আফজাল-সুবর্ণা জুটি  ১৯৮০-র দশকে বাংলাদেশের নাটকে সুবর্ণা-আফজাল জুটি বিশেষ দর্শকপ্রিয়তা লাভ করে। তাদের অভিনীত দর্শকপ্রিয় নাটকগুলোর মধ্যে রয়েছে “কুল নাই কিনার নাই”, “পারলে না রুমালি”, “জোহরা”, “ওহ দেবদুত”, “রক্তের আঙ্গুরলতা”, ইত্যাদি। ঢাকা থিয়েটারের হয়ে মঞ্চেও তারা জুটি হিসেবে দর্শকদের মন জয় করতে সক্ষম হন। তাদেরকে ছোট পর্দার চিরসবুজ জুটি বলা হয়।    ব্যক্তিগত জীবন  আফজাল হোসেন তানজিন হালিম মনাকে বিয়ে করেন। তাদের দুইজন পুত্র সন্তান রয়েছে।   চলচ্চিত্রের তালিকা   টেলিভিশন নাটক    সাল  শিরোনাম পরিচালক সহশিল্পী ১৯৮৮  বহুব্রীহি  হুমায়ূন আহমেদ  লুৎফর নাহার লতা  চেহারা    হৃদয় থেকে পাওয়া    ভোকাট্টা   হঠাৎ বৃষ্টিফারিয়া হোসেনসাদিয়া ইসলাম মৌ, তারিন আহমেদ১৯৯৫শুধু তোমার জন্য সুবর্ণা মোস্তফা মন ময়ূরী শমী কায়সার ভালোবাসা তোমার আমার  রেহনুমা, শম্পা সুখের ছাড়পত্র লুবনা আহমেদ তুমি কি সেই মেয়ে  সাদিয়া ইসলাম মৌ, তারিন   চলচ্চিত্র   সাল  সিনেমা  পরিচালক  সহশিল্পী   দুই জীবন   দিতি  নতুন বউ    পালাবি কোথায়   শাবানা, সুবর্ণা মোস্তফা, চম্পা, হুমায়ুন ফরীদি   ঢাকা অ্যাটাক      ওয়েব ধারাবাহিক   লেডিজ অ্যান্ড জেন্টলমেন  রিফিউজি  ষ  কারাগার  বোধ   বই   শুধু একটাই পা (কবিতা)  কোনো জোনাকি এ অন্ধকার চেনেনা (কবিতা)  বিরহকাল (উপন্যাস)  কানামাছি (উপন্যাস)  পারলেনা রুমকি (উপন্যাস)  কুসুম ও কীট (উপন্যাস)  মানস ভ্রমণ (ভ্রমণ রচনা)   পুরস্কার ও মনোনয়ন   একুশে পদক (২০২২)  সেলিম আল দীন লোকনাট্য পদক (২০২২)  ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার প্রদানের তারিখবিভাগমনোনীত কর্মফলাফল ২১ অক্টোবর ২০২৩ শ্রেষ্ঠ পার্শ্ব অভিনেতা বোধ   শ্রেষ্ঠ খল অভিনয়শিল্পী  রিফিউজি    তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:সাতক্ষীরা জেলার ব্যক্তি বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০২২-এ একুশে পদক বিজয়ী বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:খুলনার ব্যক্তি
জিব্রিল গুয়ে (জন্ম: ১৯ নভেম্বর ১৯৯৬) হলেন একজন সেনেগালীয় ফুটবলার। তিনি বর্তমানে এএস দুয়ান এবং সেনেগাল ফুটবল দলের হয়ে একজন আক্রমণভাগের খেলোয়াড় হিসেবে খেলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:সেনেগালীয় ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:ইউএস উয়াকামের খেলোয়াড় বিষয়শ্রেণী:এএস দুয়ানের (সেনেগাল) খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:পুরুষ ফুটবল ফরোয়ার্ড বিষয়শ্রেণী:লাতভীয় শীর্ষ লিগের খেলোয়াড়
টি. সেনগুট্টুয়ান একজন ভারতীয় রাজনীতিবিদ যিনি দ্রাবিড় মুননেত্রা কড়গম পার্টির সদস্য। এই দলের প্রার্থী হিসাবে ২০০৬ সালের নির্বাচনে কৃষ্ণগিরি আসন থেকে তিনি তামিলনাড়ুর বিধানসভায় নির্বাচিত হয়েছিলেন। তবে ২০১১ সালের নির্বাচনে ভেপ্পানাহল্লি আসন থেকে হেরে যান।  তিনি ২০১৬ সালের নির্বাচনে কৃষ্ণগিরি আসনে ফিরে আসার পর তিনি পুনরায় নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০০৬-২০১১ বিষয়শ্রেণী:তামিলনাড়ু বিধানসভার সদস্য ২০১১-২০১৬ বিষয়শ্রেণী:তামিলনাড়ু বিধানসভার সদস্য ২০১৬-২০২১
হিচকি (; অনুবাদ: হেঁচকি) হচ্ছে একটি ভারতীয় চলচ্চিত্র, যেটি সিদ্ধার্থ পি মালহোত্রা পরিচালনা এবং মনীশ শর্মা ও আদিত্য চোপড়া প্রযোজনা করেছেন। এই চলচ্চিত্রটি যশ রাজ ফিল্মসের অধীনে মুক্তি পায়। এই চলচ্চিত্রটি হলিউডের চলচ্চিত্র ফ্রন্ট অফ দ্য ক্লাসের (২০০৮) আদলে তৈরী করা হয়েছে, উক্ত চলচ্চিত্রটি ব্র্যাড কোহেনের লিখিত "ফ্রন্ট অফ দ্য ক্লাস: হাউ টোরেট সিনড্রোম ম্যাড মি দ্য টিচার আই নেভার হেড"-এর ওপর ভিত্তি করে নির্মিত। যশ রাজ ফিল্মস উক্ত চলচ্চিত্রের নির্মাতা হতে এই চলচ্চিত্র তৈরীর স্বত্বাধিকার অর্জন করেছে। এই চলচ্চিত্রের প্রধান চরিত্রে অভিনয় করেছেন রাণী মুখার্জী, তিনি একজন শিক্ষকের চরিত্রে অভিনয় করেছেন যিনি টোরেট সিনড্রোমে ভুগছেন। এই চলচ্চিত্রের ট্রেলার ২০১৭ সালের ১৯শে ডিসেম্বর প্রকাশ করা হয় এবং যেটি সালমান খানের চলচ্চিত্র টাইগার জিন্দা হ্যায়ের সাথে জুড়ে দেয়া হয়। এই চলচ্চিত্রটি ২০১৮ সালের ২৩শে মার্চ মুক্তি পায়।FirstPost: Thugs of Hindostan, Tiger Zinda Hai, Hichki release dates announced by YRF: Here's when they come to theatres  কাহিনী  নয়না মাথুর ছোটবেলা থেকে ‘ট্যুরেট সিনড্রোম’ নামের স্নায়ুরোগের শিকার। এ কারণে তার বারবার ‘হিচকি’ আসত, কথা আটকে যেত। কোনো উত্তেজনা এলেই নয়নার মুখ দিয়ে অদ্ভুত 'চোক-চোক', 'ওয়া-ওয়া' আওয়াজ বের হতো। এই কারণে তাকে সব সময়ই নানা বিদ্রূপের শিকার হতে হয়, কয়েকটি বিদ্যালয় থেকে বিতাড়িত হতে হয়।  এ সময় তার জীবনে আসেন শিক্ষক মিস্টার খান। তিনি নয়নাকে বলেন তার এই দুর্বলতাকে শক্তি বানাতে। নয়নার লক্ষ্য ছিল তিনিও শিক্ষক হবেন। কিন্তু এখানেও তার বাধা হয়ে দাঁড়িয়েছিল এই ‘হিচকি’। অবশেষে তিনি তার স্বপ্নের দুনিয়ায় পা রাখেন। নয়না সেই বিদ্যালয়ের শিক্ষিকা হয়ে আসেন, যেখানে তিনি একসময় ছাত্রী ছিলেন।  বস্তির একঝাঁক কিশোর-কিশোরীর শিক্ষার দায়িত্ব তার কাঁধে আসে। বড়লোকদের এই বিদ্যালয়ে বস্তির এই ছেলেমেয়েরা ব্রাত্য ছিল, সবাই তাদের নিচু চোখে দেখত। এই সময় নয়না সেই ছেলেমেয়েদের দায়িত্ব নেন, এক নতুন চ্যালেঞ্জ গ্রহণ করেন। তিনি এই একঝাঁক কিশোর-কিশোরীর ভেতর লুকিয়ে থাকা ‘হিচকি’কে টেনে বের করেন।  অভিনয়শিল্পী  রাণী মুখার্জী – নয়না মাথুর  হর্ষ মায়ার – আতিশ  সুপ্রিয়া পিলগৌঙ্কর  কুনাল শিন্দে  জান্নাত জুবাইর রহমানি  শিব কুমার সুবরামেনিয়াম  নীরাজ কবি  আসিফ বসরা  ইভান সিল্ভেস্টার রদ্রিগেজ – অধ্যক্ষ  সুপ্রিয় বোস – সিনিয়র শিক্ষক  সাউণ্ডট্রেক  তথ্যসূত্র  বহিঃসংযোগ  বলিউড হাঙ্গামায় হিচকি  বিষয়শ্রেণী:২০১৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:যশ রাজ ফিল্মসের চলচ্চিত্র
কালিম্পং ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কালিম্পং জেলার অন্তর্গত কালিম্পং মহকুমার একটি প্রশাসনিক বিভাগ। ব্লকটি কালিম্পং থানার অন্তর্গত এবং ব্লকের সদর দফতর কালিম্পং শহরে অবস্থিত।  ভূগোল কালিম্পং  অক্ষ-দ্রাঘিমাংশে অবস্থিত। কালিম্পং ১ সমষ্টি উন্নয়ন ব্লকের আয়তন ৩২১.১৬ বর্গ কিলোমিটার।  কালিম্পং ১ সমষ্টি উন্নয়ন ব্লকটি ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন ইছায়, সমথর, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিন্দেপং, কাফের কাংকে বং, পুডুং ও তাশিডিং।  জনপরিসংখ্যান ২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের সামগ্রিক জনসংখ্যা ৭৪,৭৪৬। এর মধ্যে ৬৭,৯৫৭ জন গ্রামবাসী এবং ৬,৭৮৯ জন শহরবাসী। মোট জনসংখ্যার মধ্যে ৩৭,৭৫০ জন পুরুষ এবং ৩৬,৯৯৬ জন নারী। এছাড়া ব্লকের মোট জনসংখ্যার ৫,২১৩ জন তফসিলি জাতি এবং ২৫,৬৫৭ জন তফসিলি উপজাতি তালিকাভুক্ত।  সাক্ষরতা ২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের মোট সাক্ষর জনসংখ্যা ৫৪,৮২০। এর মধ্যে ২৯,৩৮৯ জন পুরুষ এবং ২৫,৪৩১ জন নারী।  পরিবহণ ব্যবস্থা ৩১ক জাতীয় সড়ক এই ব্লকের উপর দিয়ে গিয়েছে।  তথ্যসূত্র  বিষয়শ্রেণী:কালিম্পং জেলার সমষ্টি উন্নয়ন ব্লক
রোলেক্স এসএ () একটি ব্রিটিশ-প্রতিষ্ঠিত সুইস ঘড়ির নকাশাকার ও প্রস্তুতকারক যা জেনেভা, সুইজারল্যান্ডে অবস্থিত।  ১৯০৫ সালে লন্ডনে হ্যান্স উইলসডর্ফ এবং আলফ্রেড ডেভিস দ্বারা উইলসডর্ফ অ্যান্ড ডেভিস হিসাবে প্রতিষ্ঠিত, কোম্পানিটি ১৯০৮ সালে তার ঘড়িগুলির মার্কা নাম হিসাবে রোলেক্স নিবন্ধন করে এবং ১৯১৫ সালে রোলেক্স ওয়াচ কোম্পানি লিমিটেড হয়ে ওঠে।  প্রথম বিশ্বযুদ্ধের পর, যুক্তরাজ্যের প্রতিকূল অর্থনীতির কারণে কোম্পানিটি তার কার্যক্রমের ভিত্তি জেনেভাতে স্থানান্তরিত করে। ১৯২০ সালে, হ্যান্স উইলসডর্ফ জেনেভাতে মন্ট্রেস রোলেক্স এসএ -কে নতুন কোম্পানির নাম হিসাবে নিবন্ধিত করেন (মন্ট্র হাতঘড়ির ফরাসি নাম); এটি পরে রোলেক্স এসএ হয়ে ওঠে।  ১৯৬০ সাল থেকে, কোম্পানিটি হ্যান্স উইলসডর্ফ ফাউন্ডেশনের মালিকানাধীন, একটি ব্যক্তিগত পারিবারিক ট্রাস্ট।   রোলেক্স এসএ এবং এর সহযোগী প্রতিষ্ঠান মন্ট্রেস তুডোর এসএ রোলেক্স এবং তুডোর মার্কার অধীনে বিক্রি করা হাতঘড়ি নকশা, প্রস্তুত, বিতরণ এবং পরিষেবা প্রদান করে।   ইতিহাস  থাম্ব|রোলেক্স সাবমেরিনার   আরো দেখুন    বুলে ডি জেনেভ  ঘড়ি প্রস্তুতকারকদের তালিকা  রোলেক্স টাওয়ার   তথ্যসূত্র    বহিঃসংযোগ     বিষয়শ্রেণী:সুইজারল্যান্ডের ঘড়ি প্রস্তুতকারক কোম্পানি বিষয়শ্রেণী:সুইজারল্যান্ডীয় ঘড়ির মার্কা বিষয়শ্রেণী:সুইজারল্যান্ডের ব্যক্তি মালিকানাধীন কোম্পানি বিষয়শ্রেণী:জেনেভা ভিত্তিক কোম্পানি বিষয়শ্রেণী:১৯০৫-এ প্রতিষ্ঠিত পোশাক কোম্পানি বিষয়শ্রেণী:বিলাসবহুল মার্কা বিষয়শ্রেণী:১৯০৫-এ ইংল্যান্ডে প্রতিষ্ঠিত বিষয়শ্রেণী:রোলেক্স বিষয়শ্রেণী:অপর্যালোচিত অনুবাদসহ পাতা
সুনীল বল (, ; জন্ম: ১ জানুয়ারি ১৯৯৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বিরাটনগর সিটি এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৬–১৭ মৌসুমে, নেপালি ক্লাব থ্রি স্টারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; থ্রি স্টারের হয়ে ৩ মৌসুম অতিবাহিত করার পর ২০১৯–২০ মৌসুমে তিনি চেয়াসাল যুব দলে যোগদান করেছেন। চেয়াসাল যুব দলে মাত্র ১ মৌসুম অতিবাহিত করার পর বিরাটনগর সিটির সাথে চুক্তি স্বাক্ষর করেছেন।  ২০১৮ সালে, সুনীল নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি ২০১৬ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১৮ ম্যাচে ১টি গোল করেছেন।  প্রারম্ভিক জীবন সুনীল বল ১৯৯৮ সালের ১লা জানুয়ারি তারিখে নেপালের চুরিয়ামাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুনীল নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৭ সালের ১৭ই জুলাই তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুনীল ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ২ ম্যাচে অংশগ্রহণ করেছেন।  ২০১৬ সালের ২৯শে মে তারিখে, ১৮ বছর, ৪ মাস ও ২৮ দিন বয়সে, ডান পায়ে ফুটবল খেলায় পারদর্শী সুনীল লাওসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় অঞ্জন বিষ্টের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ১–১ গোলে ড্র করেছিল। নেপালের হয়ে অভিষেকের বছরে সুনীল সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৩ মাস ও ৮ দিন পর, নেপালের জার্সি গায়ে প্রথম গোলটি করেছেন; ২০১৮ সালের ৬ই সেপ্টেম্বর তারিখে, ভুটানের বিরুদ্ধে ম্যাচের ৭১তম মিনিটে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০১৬  ১  ০ ২০১৮  ৬  ১ ২০১৯  ৪  ০ ২০২১  ৭  ০ সর্বমোট  ১৮  ১  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালের আন্তর্জাতিক ফুটবলার বিষয়শ্রেণী:নেপালি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নেপাল সুপার লিগের খেলোয়াড় বিষয়শ্রেণী:থ্রি স্টার ক্লাবের খেলোয়াড় বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী নেপালি বিষয়শ্রেণী:পুরুষ ফুটবল মধ্যমাঠের খেলোয়াড়